APSTIPRINĀTS

ar Jelgavas pašvaldības policijas

priekšnieka vietnieka 2024.gada 14.decembra

rīkojumu Nr. 210-s

**Atkārtotās elektroniskās izsoles noteikumi:**

**Jelgavas valstspilsētas pašvaldības iestādes “Jelgavas pašvaldības policijas”**

**piederošo automašīnu**

**KIA MAGENTIS ( Valsts reģ. Nr. GV 5143) atsavināšanas izsole"**

**Izsoles identifikācijas Nr. JVPI JPP – IZS-2024-2**

1. Elektroniskās izsoles noteikumi (turpmāk – noteikumi) nosaka kārtību, kādā saskaņā ar Publiskas personas mantas atsavināšanas likuma nosacījumiem tiek organizēta kustamās mantas atsavināšana izsolē, ko organizē Jelgavas valstspilsētas pašvaldības iestāde “Jelgavas pašvaldības policijas” (turpmāk – JVPI “JPP”) priekšnieka izveidota Kustamās mantas izsoles komisija (turpmāk – komisija).
2. Ar izsoles noteikumiem un pirkuma līguma, kas ir noteikumu 2.pielikums, nosacījumiem var iepazīties Jelgavas valstspilsētas tīmekļa vietnē www.jelgava.lv sadaļā “Sludinājumi”.
3. Sludinājums par elektronisko izsoli tiek publicēts Jelgavas valstspilsētas pašvaldības tīmekļa vietnē [www.jelgava.lv](http://www.jelgava.lv), oficiālajā izdevumā „Jelgavas Vēstnesis” un elektronisko izsoļu vietnē <https://izsoles.ta.gov.lv/>.
4. Izsoles objekts:

kustamā manta – automašīna: KIA MAGENTIS, valsts reģ. Nr. GV5143

Izlaiduma gads: 2007

Nobraukums(km): 133357 km

TA dati: beidzās 01.08.2024.

Trūkumi vai bojājumi: Dienesta autotransports, TA informācija, ilgstoši nav ekspluatēts, turpmāk – Transportlīdzeklis.

1. Pirms izsoles Transportlīdzekli dabā var apskatīt līdz 2025.gada 3.janvārim, iepriekš sazinoties ar JVPI “JPP” transporta pārraugu – Andri Viateru, tālr. 28631303.
2. Izsoles veids, maksājumi un samaksas kārtība.

**6.1.** Izsoles veids – elektroniskā izsole ar augšupejošu soli (turpmāk – izsole).

**6.2.** Maksāšanas līdzekļi – 100% eiro.

**6.3.** Transportlīdzekļa nosacītā cena (sākumcena) ir **1296,00 eiro** (viens tūkstotis divi simti deviņdesmit seši eiro) bez pievienotās vērtības nodokļa, kas apstiprināta ar Jelgavas valstspilsētas pašvaldības iestādes “Jelgavas pašvaldības policija” 2024.gada 13.novembra kustamās mantas novērtēšanas komisijas protokolu Nr. 2024/01 “Kustamās mantas nosacītās cenas noteikšanas sēde” un noteikta saskaņā ar Publiskas personas mantas atsavināšanas likuma 32.panta pirmās daļas 1.punktu.

**6.4.** Izsoles solis – 50,00 eiro (piecdesmit eiro 00 centi) bez pievienotās vērtības nodokļa.

**6.5.** Izsoles nodrošinājums – 129,60 eiro (viens simts divdesmit deviņi eiro 60 centi) bez pievienotās vērtības nodokļa (10% apmērā no Transportlīdzekļa nosacītās cenas) no izsoles sākuma 10 (desmit) dienu laikā izsoles dalībniekam jāpārskaita JVPI “JPP” (nodokļu maksātāja reģistrācijas Nr. 90000031705) kontā LV09UNLA0008010130566, norādot maksājuma mērķi:

„Nodrošinājums elektroniskajai izsolei transportlīdzekļa KIA MAGENTIS, valsts reģ. Nr. GV5143, atsavināšanas izsole”. Nodrošinājums uzskatāms par saņemtu, kad naudas līdzekļi ienākuši JVPI “JPP” kontā.

**6.6.** Samaksa par pirkumu – jāpārskaita ar vienu maksājumu 1 (vienas) nedēļas laikā no izsoles noslēguma dienas noteikumos 10.punktā noteiktajā kārtībā.

**6.7.** Nodrošinājums tiek ieskaitīts pirkuma maksā uzvarējušajam dalībniekam (turpmāk – nosolītājs).

**6.8.** Nosolītājs Transportlīdzekļa īpašuma tiesības iegūst pēc pirkuma līguma parakstīšanas.

1. Izsoles subjekts.

**7.1.** Par izsoles dalībnieku var kļūt jebkura fiziska vai juridiska persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt Transportlīdzekļa īpašuma tiesības un kura līdz 2024.gada 24.decembrim ir iemaksājusi noteikumu 6.5.apakšpunktā minēto nodrošinājumu un autorizēta dalībai izsolē.

**7.2.** Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

1. Izsoles pretendentu reģistrēšana Izsoļu dalībnieku reģistrā.

**8.1.** Izsoles pretendentu reģistrācija notiek no 14.12.2024. plkst.13:00 līdz 24.14.2024. plkst.23:59 elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā.

**8.2.** Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē https://izsoles.ta.gov.lv norāda:

**8.2.1.** fiziska persona:

**8.2.1.1.** vārdu, uzvārdu;

**8.2.1.2.** personas kodu vai dzimšanas datumu (persona, kurai nav piešķirts personas kods);

**8.2.1.3.** kontaktadresi;

**8.2.1.4.** personu apliecinoša dokumenta veidu un numuru;

**8.2.1.5.** norēķinu rekvizītus (kredītiestādes konta numurs, uz kuru personai atmaksājama nodrošinājuma summa);

**8.2.1.6.** personas papildu kontaktinformāciju – elektroniskā pasta adresi un tālruņa numuru (ja tāds ir).

**8.2.2.** fiziska persona, kura pārstāv citu fizisku vai juridisku personu, papildus noteikumu 8.2.1.apakšpunktā norādītajam, sniedz informāciju par:

**8.2.2.1.** pārstāvamās personas veidu;

**8.2.2.2.** vārdu, uzvārdu fiziskai personai vai nosaukumu juridiskai personai;

**8.2.2.3.** personas kodu vai dzimšanas datumu (ārzemniekam) fiziskai personai vai reģistrācijas

numuru juridiskai personai;

**8.2.2.4.** pārstāvamās personas kontaktadresi, elektroniskā pasta adresi un tālruņa numuru;

**8.2.2.5.** norēķinu rekvizītus (kredītiestādes konta numurs, uz kuru juridiskai personai atmaksājama

nodrošinājuma summa);

**8.2.2.6.** personu apliecinoša dokumenta veidu un numuru fiziskai personai;

**8.2.2.7.** informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

**8.2.2.8.** informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).

**8.3.** Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.

**8.4.** Ziņas par personu iekļauj Izsoļu dalībnieku reģistrā saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu „Par e-izsoļu vietnes dalībnieka dalību konkrētā izsolē” un 3 identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.

**8.5.** Reģistrēts lietotājs, kurš vēlas piedalīties izsludinātajā izsolē, izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā un, izmantojot elektronisko izsoļu vietni nosūta izsoles rīkotājam lūgumu par autorizēšanu dalībai konkrētā izsolē, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

**8.6.** Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.

**8.7.** Informāciju par autorizēšanu dalībai izsolē izsoles rīkotājs nosūta reģistrētam lietotājam (turpmāk – izsoles pretendents) elektroniski uz elektronisko izsoļu vietnē izveidoto kontu.

**8.8.** Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

**8.9.** Izsoles pretendents netiek reģistrēts, ja:

**8.9.1.** nav vēl iestājies vai ir beidzies pretendentu reģistrācijas termiņš;

**8.9.2.** ja nav izpildīti visi noteikumu 8.2.1. vai 8.2.2.apakšpunktā minētie norādījumi;

**8.9.3.** persona nav iesniegusi pieteikumu noteikumu 8.1.apakšpunktā norādītajā termiņā;

**8.9.4.** persona nav iemaksājusi nodrošinājumu noteikumu 7.1.apakšpunktā norādītajā termiņā;

**8.9.5.** pastāv normatīvajos aktos noteiktie ierobežojumi personai iegūt kustamo īpašumu vai piedalīties izsolē;

**8.9.6.** uz pieteikuma iesniegšanas dienu ir ierosināta personas maksātnespēja vai apturēta tās saimnieciskā darbība.

**8.10.** Izsoles rīkotājs nav tiesīgs līdz izsoles sākumam sniegt informāciju par izsoles pretendentiem.

1. Izsoles norise.

**9.1.** Izsole sākas elektronisko izsoļu vietnē https://izsoles.ta.gov.lv 14.12.2024. plkst.13:00 un noslēdzas 03.01.2025. plkst. 13:00.

**9.2.** Izsoles dalībnieki drīkst izdarīt solījumus visā izsoles norises laikā.

**9.3.** Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.

**9.4.** Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.

**9.5.** Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.

**9.6.** Izsoles rīkotājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

**9.7.** Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.

**9.8.** Izsoles dalībniekiem, kuri piedalījušies izsolē, bet nav nosolījuši izsoles Transportlīdzekli, 10 (desmit) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti noteikumu 7.1. un 7.2. apakšpunktā minētie nosacījumi, kā rezultātā tā zaudē iesniegto nodrošinājumu.

**9.9.** Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

1. Izsoles rezultātu apstiprināšana un pirkuma līguma noslēgšana.

**10.1.** Piedāvātā augstākā summa izsoles dalībniekam jāsamaksā ar vienu maksājumu pilnā apmērā vienas nedēļas laikā no izsoles dienas, saskaņā ar JVPI “JPP” izsniegto rēķinu ar pārskaitījumu uz rēķinā norādīto kontu. Pievienotās vērtības nodokli samaksā izsoles dalībnieks – pircējs, ja viņš ir reģistrēts nodokļu maksātājs. Personai, kas nav reģistrēta kā PVN maksātājs, rēķins tiks izrakstīts, piemērojot PVN likmi atbilstoši Pievienotās vērtības nodokļa likumā noteiktajām likmēm visai nosolītajai summai. Iemaksātā nodrošinājuma summa (noteikumu 6.5. apakšpunkts) tiek ieskaitīta pirkuma summā;

**10.2.** pēc piedāvātās augstākās summas samaksas noteikumu 10.1. apakšpunktā noteiktajā kārtībā (atbilstošas naudas summas ieskaitīšana JVPI “JPP” kontā), JVPI “JPP” un nosolītājs paraksta Transportlīdzekļa pirkuma līgumu (noteikumu 2. pielikums);

**10.3.** ja piedāvātā augstākā summa pilnā apmērā nav samaksāta noteikumu 10.1. apakšpunktā noteiktajā kārtībā vienas nedēļas laikā no izsoles dienas, nosolītājs zaudē iemaksāto nodrošinājumu par nosolīto Transportlīdzekli, kā arī Transportlīdzekļa pirkšanas tiesības. Šādā gadījumā Transportlīdzeklis tiek izsolīts nākamajā izsolē.

**10.4.** JVPI “JPP” priekšnieks apstiprina izsoles rezultātus 30 (trīsdesmit) dienu laikā pēc noteikumu 10.1. apakšpunktā paredzēta maksājuma saņemšanas.

1. Nenotikušā izsole.

**11.1.** Izsoles komisija pieņem lēmumu par izsoles atzīšanu par nenotikušu:

**11.1.1.** ja uz izsoli nav autorizēts neviens izsoles dalībnieks;

**11.1.2.** ja izsole bijusi izziņota, pārkāpjot noteikumus vai Publiskas personas mantas atsavināšanas likuma nosacījumus;

**11.1.3.** ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

**11.1.4.** ja neviens izsoles dalībnieks nav pārsolījis izsoles sākumcenu;

**11.1.5.** ja vienīgais izsoles dalībnieks, kurš nosolījis izsolāmo Transportlīdzekli, nav parakstījis Transportlīdzekļa pirkuma līgumu;

**11.1.6.** ja izsoles dalībnieks, kurš atzīts par nosolītāju, neveic pirkuma maksas samaksu noteikumos norādītajā termiņā;

**11.1.7.** ja izsolāmo Transportlīdzekli nopirkusi persona, kurai nav bijušas tiesības piedalīties izsolē.

1. Īpašie noteikumi.

**12.1.** Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

**12.2.** Transportlīdzekļa nosolītājs sedz visus izdevumus, kas saistīti ar Transportlīdzekļa reģistrāciju uz sava vārda un Transportlīdzekļa transportēšanas izdevumus;

**12.3.** Izsoles pretendentam un izsoles dalībniekam visi maksājumi jāveic tikai no sava kredītiestādes konta.

**12.4.** Izsoles pretendenti, izsoles dalībnieki piekrīt, ka JVPI “JPP” veic personas datu apstrādi, pārbaudot sniegto ziņu patiesumu.

1. Izsoles rezultātu apstrīdēšana.

**13.1.** Sūdzības par izsoles komisijas darbībām iesniedzamas rakstiskā veidā 10 (desmit) darba dienu laikā no izsoles beigu datuma JVPI “JPP” priekšniekam Mazais ceļš 3, Jelgavā vai elektroniski nosūtot ar drošu elektronisko parakstu parakstītu uz e-pasta adresi: policija@policija.jelgava.lv .

**13.2.** Visā, kas nav atrunāts noteikumos, piemēro Publiskas personas mantas atsavināšanas likuma nosacījumus.

1. Fizisko personu datu apstrāde.

**14.1.** Izsoles dalībnieka JVPI “JPP” iesniegto fizisko personu datu pārzinis ir JVPI „JPP”, nodokļu maksātāja reģistrācijas Nr. 90000031705, Mazais ceļš 3, Jelgava, LV-3001, e-pasta adrese: policija@policija.jelgava.lv.

14.2. Pašvaldības personas datu aizsardzības speciālista kontaktinformācija: Lielā iela 11, Jelgava, LV–3001, e-pasts: dati@jelgava.lv, tālr. Nr. +371 63005444.

14.3. Personas datu apstrādes mērķi – Publiskas personas mantas atsavināšanas likumā paredzēto juridisko pienākumu izpilde, lai JVPI “JPP” kā publiska persona varētu nodrošināt kustamās mantas izsoles sekmīgu norisi un tās rezultātu īstenošanu, izpildot uz JVPI “JPP” attiecināmās saistības un pienākumus:

14.3.1. nodrošināt interesentiem iespēju apskatīt Transportlīdzekli;

14.3.2. veikt izsoles dalībnieku reģistrāciju un nodrošinātu izsoles norisi atbilstoši spēkā esošo ārējo un JVPI “JPP” iekšējo normatīvo aktu prasībām;

14.3.3. saņemt atbilstošos maksājumus par nosolīto izsoles objektu – Transportlīdzekli un normatīvajos aktos noteiktajā kārtībā veiktu Transportlīdzekļa nodošanu izsoles uzvarētājiem.

14.4. Personas datu apstrādes tiesiskais pamats - Publiskas personas mantas atsavināšanas likumā paredzēto juridisko pienākumu izpilde.

14.5. Personas datu saņēmēju kategorijas – datu subjekts, JVPI “JPP” un tās pilnvarotie darbinieki un apstrādātāji, valsts un pašvaldību institūcijas normatīvajos aktos noteiktajos gadījumos, tiesībsargājošās un uzraugošās iestādes, tiesas.

14.6. Personas datu apstrādes mērķa īstenotāji – JVPI “JPP”.

14.7. Izsoles ietvaros JVPI “JPP” apstrādā šādas izsoles dalībnieku un to pilnvaroto personu, kā arī izsoles apmeklētāju personas datu kategorijas: identifikācijas informāciju, kontaktinformāciju un informāciju par maksājumiem.

14.8. JVPI “JPP” apstrādā un glabā izsoles procesā iegūtos personas datus tik ilgi, cik to nosaka vai pieļauj spēkā esošie normatīvie akti, vai kamēr tas nepieciešams noteikumos

noteikto personas datu apstrādes mērķu sasniegšanai.